b'\n_START_ARTICLE_\nSaskares caurums\n_START_PARAGRAPH_\nSaskares caurums ir mazs caurums, pa kuru lielgabalos vai pa stobra tievgali l\xc4\x81d\xc4\x93jamos iero\xc4\x8dos tiek aizdedzin\xc4\x81ts dzin\xc4\x93jmateri\xc4\x81la l\xc4\x81di\xc5\x86\xc5\xa1. Tas ir novietots virs stobra un pa to ieber pulveri, kuru aizdedzinot, liesma non\xc4\x81k pie galven\xc4\x81 l\xc4\x81di\xc5\x86a un tiek izdar\xc4\xabts \xc5\xa1\xc4\x81viens.\n_START_SECTION_\nRaksturojums\n_START_PARAGRAPH_\nVieglajos iero\xc4\x8dos ar uzliesmojumu no pulvera l\xc4\x81di\xc5\x86a, kas tiek tur\xc4\x93ts uzliesmojuma pann\xc4\x81, ir pietiekami, lai aizdedzin\xc4\x81tu iek\xc5\xa1\xc4\x93jo l\xc4\x81di\xc5\x86u. Artil\xc4\x93rij\xc4\x81 piel\xc4\x81d\xc4\x93tais pulveris, detonators, petarde vai berzes detonatorkapsele tiek ievietota saskares caurum\xc4\x81, lai nodro\xc5\xa1in\xc4\x81tu l\xc4\x81di\xc5\x86a uzliesmojumu. Pirms iz\xc5\xa1au\xc5\xa1anas artil\xc4\x93rists izt\xc4\xabra stobru tie\xc5\xa1i caur saskares caurumu ar dzelo\xc5\x86ainu stiepli, t\xc4\x81p\xc4\x93c svar\xc4\xabgs saskares cauruma r\xc4\x81d\xc4\xabt\xc4\x81js ir t\xc4\x81 diametrs. P\xc4\x93c iz\xc5\xa1au\xc5\xa1anas no \xc5\xa1\xc4\xab cauruma tiek izmestas ar\xc4\xab cietas da\xc4\xbci\xc5\x86as. Saskares caurumam j\xc4\x81b\xc5\xabt vien\xc4\x81d\xc4\x81 l\xc4\xabmen\xc4\xab ar uzliesmojuma pannas aug\xc5\xa1u. Ja draud\xc4\x93tu briesmas, ka lielgabalu var sagr\xc4\x81bt ienaidnieks, t\xc4\x81 komanda ieroci saboj\xc4\x81tu, lai tas netiktu izmantots pret vi\xc5\x86iem. Tas ietvertu atskabargaina t\xc4\x93rauda \xc4\xb7\xc4\xab\xc4\xbca iedz\xc4\xab\xc5\xa1anu saskares caurum\xc4\x81, \xc5\xa1\xc4\x81ds \xc4\xb7\xc4\xablis var\xc4\x93tu tikt iz\xc5\x86emts tikai ar liel\xc4\x81m gr\xc5\xabt\xc4\xabb\xc4\x81m. Svar\xc4\xabgi piederumi pie saskares cauruma ir saskares cauruma ieliktnis un saskares cauruma bakst\xc4\x81mais (parasti veidots no ner\xc5\xabso\xc5\xa1\xc4\x81 t\xc4\x93rauda). Bie\xc5\xbei vien virs t\xc4\x81 ir ar\xc4\xab speci\xc4\x81ls v\xc4\x81ks.'